Kocába

Kocába estas rivereto en Ĉeĥio, en Mezbohemia regiono, la maldekstra alfluanto de Vultavo. Ĝi deakvigas la nordorientan parton de distrikto Příbram. Laŭlonge laŭ Kocába troviĝas multaj kabanaj kaj trampistaj domaroj. Dum pli altaj akvaj statoj ĝi estas ŝatata celo de akvoturistoj.

 Paso de la fluo 
Ĝi fontas sur suda rando de příbrama kvartalo Nová Hospoda (Příbram IX, surrande de la setlejunuo. Malantaŭ Svatá Hora en parto Příbram II) proksime de municipo Dubno, proksimume 3 km oriente de la centro de Příbram. Ĉe Dubenec transpaŝas la riveron aŭtostrado D4, ĉe Višňová (proksimume 5 km de la fonto) la rivereto satigas tri fiŝlagojn. Proksime de la municipo ĝi deflankiĝas al nordo kaj trafluas tra municipo Daleké Dušníky. Sub Tuškovský vrch la rivereto denove deflankiĝas, ĉifoje al oriento, kaj ĝi daŭrigas proksimume 8 km tra profunda arbaro sub Stará Huť ĝis Nový Knín. De tiu ĉi urbo la rivero enprofundiĝas en valon, en kiu ĝi poste trafluas ĝis la enfluejo. Ĉe Velká Lečice (31 km de la fonto) Kocába forlasas la teritorion de distrikto Příbram kaj lastaj 10 km ĝi daŭrigas en distrikto Prago-okcidento. Ĉe Malá Lečice ĝi superas en mallarĝa ravino rapidfluon kun sovaĝaj torentoj, markata kiel Lečická kaskáda. Ankaŭ en plua sektoro Kocába tenas grandan falon. Surborde aperas malnovaj trampistaj domaroj (AskalonaTrampská osada Askalona na Kocábě, Dashwood, Rewaston, Havran), sed ankaŭ nebelaj kabanoj. En lasta kilometro ĝi trafluas tra municipo  Štěchovice, en kies centro, inter aŭtobusa haltejo kaj haveno, ĝi enfluas de maldekstre ĝis Vultavo.

 Pli grandaj alfluantoj 
La plej signifa alfluanto estas rojo Sychrovský potok kun longeco 20,7 km, kiu enfluas ĝis Kocába el la maldekstra flanko.

 Minado de oro 
Kocába kaj ĝia plej proksima ĉirkaŭaĵo estis jam dum jarcentoj konata trovejo de oro. La tn. Štěchovica orporta regiono etendiĝas inter Nový Knín kaj Štěchovice, resp. Davle, kaj la minado de oro ĉi tie okazis en kelkaj historiaj etapoj, dum kio ekzistas konsideroj, ke ĉi tie povis mini oron jam keltoj. En junio de 2003 okazis sur Kocába mondĉampioneco en orminado.

 Pluaj fotoj 

Referencoj

 Eksteraj ligiloj 

 Vodácký průvodce raft.cz (kilometráž, komentáře vodáků)
 Stav a průtok Kocáby ve Štěchovicích  
 OÚ Daleké Dušníky - Hlásné profily povodňové služby
 VÚV T.G.Masaryka - Oddělení GIS - Charakteristiky toků a povodí ČR

Kategorio:Riveroj en Beneŝova montetaro
Kategorio:Riveroj en distrikto Příbram
Kategorio:Riveroj en distrikto Prago-okcidento
Kategorio:Alfluantoj de Vultavo
Kategorio:Minado de oro en Mezbohemia regiono
Kategorio:Minado en distrikto Příbram
Kategorio:Minado en distrikto Prago-okcidento